PÖYTÄKIRJA
Hallituksen kokous 04/2011
Iltakoulu ry.
Aika: maanantai 21.2.2011 klo. 16:00
Paikka: Päätalon ryhmätyötila RH C1, Tampereen yliopisto

Läsnäolijat:
Aki Luoto	
Eetu Kreivi
Marja Avonius, poistui 17.05
Salla-Riina Hokkanen
Mari Kettunen
Nelli Manninen
Noomi Saarinen, poistui 17.05
Charlotta Selkee
Petter Nissinen
Saara Kuittinen
Gritten Naams
Johanna Kaunisvaara, saapui 16.05
Katariina Mustasilta, saapui 16.05

1. Kokouksen avaus
	Puheenjohtaja avasi kokouksen klo 16.02

2. Laillisuus ja päätösvaltaisuus
	Kokous todettiin lailliseksi ja päätösvaltaiseksi

3. Pöytäkirjantarkastajien valinta
	Pöytäkirjantarkastajiksi valittiin Nelli Manninen ja Petter Nissinen

4. Esityslistan hyväksyminen
	Esityslistalle päätettiin lisätä kohta 10 Vuosijuhlakorvaukset ja kohta 11 Työelämävideo.

	Johanna Kaunisvaara ja Katariina Mustasilta saapuivat kokoukseen kello 16.05

5. Ilmoitusasiat ja posti
Juvenekselta oli saapunut Anti-lehden lasku. Molemmin puolin allekirjoitettu sopimus työelämävideon käytöstä CMI:n Riikka Marjamäen oli myös saapunut perille. Työelämävastaava oli saanut tiedon, että Doris oli lähettänyt uuden sopimuksen allekirjoitettavaksi. Aikaisempien epäselvyyksien jälkeen sopimuksen suuruudeksi oli varmistunut 350€. Myös haalareista oli lähetetty uusi lasku. Doriksen sopimus eikä lasku haalareista ei ole kuitenkaan vielä Iltakoululle saapunut.

6. Talous
Talous on vankalla pohjalla. Rahastonhoitaja muistutti, että jokaisen hallituksen jäsenen tulee muistaa maksaa osuutensa tammikuun hallituksenvaihtokonferenssista.

7. JKY-päivitys
Maanantaina 21.2 Johtamiskorkeakoulun johtaja Markku Sotarauta ja varajohtaja Salme Näsi ottivat osaa keskustelutilaisuuteen yhdessä entisen Politiikan tutkimuksen laitoksen henkilökunnan kanssa. Koulutuspoliittinen vastaava, joka oli ollut tilaisuudessa läsnä, tiivisti tilaisuudessa esille tulleita asioita:

Yksikön johtaja Sotarauta oli tilaisuudessa kertonut, että tällä hetkellä näyttää varmalta, että entisen politiikan tutkimuksen osalta tuleva Johtamiskorkeakoulun kandidaatintutkinto-ohjelma tulee olemaan yksi yhteinen politiikan tutkimuksen ohjelma. Lisäksi on todennäköistä, että Johtamiskorkeakoulun maisteriohjelmiin tulevat kuulumaan erilliset kansainvälisen politiikan ja valtio-opin maisteriohjelmat. ´Maisteriohjelmien suunnittelu on paraikaa käynnissä ja lopulliset päätökset tulevat painottumaan syksyyn. Sotarauta oli todennut, että jo aikaisessa vaiheessa on syytä ottaa huomioon mahdollisesti suosittuihin maisteriohjelmiin kohdistuva sisäänottopaikkoja suurempi kysyntä.

Uusien opiskelijoiden sisäänotto Johtamiskorkeakoulussa tullaan toteuttamaan kolmella eri painopistealueella, joita ovat kauppatieteet, hallintotieteet ja politiikan tutkimus. Hallintotieteen sisällä keskustellaan tuleeko sisäänottoon yksi vai kolme linjaa. Johtamiskorkeakoulun suunnittelu on lähtenyt Sotaraudan mukaan nopeasti liikkeelle ja muilta tieteenalayksiköiltä sekä yliopiston on saatu jo hieman jarruttavia kannanottoja JKK:n toiminnan kiivaasta tahdista. 

Kaikilla tämänhetkisillä opiskelijoilla on oikeus opiskella vanhojen opetussuunnitelmien mukaisesti seuraavan tutkintoon saakka opetussuunnitelmien osalta vallitsevien siirtymäaikojen loppuun mennessä. Tämän jälkeen opiskelu tutkintoa varten jatkuu uusien opetussuunnitelmien mukaisesti, ellei erityislupaa haeta. Siirtymäaika alkaa vuonna 2012, jolloin ensimmäiset uudet opiskelijat otetaan suoraan opiskelemaan uusien opetussuunnitelmien mukaisesti. Siirtymäajan kestosta ei ole vielä tarkkaa tietoa, mutta se tulee olemaan kaksi tai kolme vuotta.. 

JKK-avajaisbileet järjestettiin tiistaina 15.2. Iltakoulu myi tilaisuuteen 38 ennakkolippua. 

8. Mennet ja tulevat tapahtumat
- Vuosijuhlat
Pöytiintarjoilu herätti ennen kokousta hallituksen sähköpostilistalla käydyssä keskustelussa epävarmuutta. Jo pitempään Iltakoulun jäsenenä ollut Gritten Naams osasi kertoa, että pöytiin tarjoilu on Iltakoulun vuosijuhlissa ollut pitkä perinne.  Iltakoulun vuosijuhlaperinne on muutenkin ollut akateemisen arvokas ja juhlava. Näin ollen aiemmin keskustelussa ollut seisova pöytä tarkoittaisi merkittävää poikkeusta aiemmista vuosista. Pöytiintarjoilua tiedusteltiin myös esillä olleesta UKK-instituutista ja vaikuttaa siltä, että UKK-instituutti muodostuu liian kalliiksi pöytiintarjoilun myötä. Jatkossa vuosijuhlien kommunikointi hoidetaan varta vasten pystytetyllä, uunituoreella sähköpostilistalla, johon ovat liittyneet myös hallituksen ulkopuoliset, vuosijuhlien järjestämiseen osallistuvat henkilöt.  Mikäli vuosijuhlien järjestämispaikan valinta muodostuu vaikeaksi, järjestetään ylimääräinen vuosijuhlatoimikunnan kokous. 

- hankipallo
Järjestetään tiistaina 22.2. klo 16.30. Järjestäjien on saavuttava paikalle viimeistään kello16.15. Nelli menee saunalle etukäteen valmistelemaan tiloja klo 17, Johanna ja Salla-Riina lähtevät hänen avukseen. Jussi Naski on vastuussa luistelemaan lähtevien henkilöiden ohjaamisesta saunalle.

- ”Talviolympialaiset”
Muuttunut päivämäärä 17.3. Päivämäärän muutoksesta johtuen liikuntavastaava Petter pääsee paikalle. Olympialaisten järjestäjät kokoontuvat tiistaina AJ-tilaan kello 14. 

- Lavatanssibileet
Järjestetään 12.4. Toimikunta on kokoustanut ja suunnittelu on lähtenyt sujuvasti käyntiin. Bändin kilpailuttamista on syytä pohtia.

- Pornobileet
Järjestetään 31.3. 

- P-klubin vierailu 
P-Klubin suunnitelmat selvitetään tarkemmin.  Ennakkotietojen mukainen päivämäärä on 31.3., jolloin vierailu sattuisi päällekkäin Pornobileiden kanssa.

- muut tulevat tapahtumat
Juhlavastaavat ilmoittivat, että rahaa riittäisi saunabudjetista vielä yhteen saunailtaan. Selvitetään onko syytä järjestää keväällä yksi ylimääräinen saunailta.

Noomi Saarinen ja Marja Avonius poistuivat kokouksesta kello 17.05

9. Keskustelu Iltakoulun mahdollisesta lauselmasta entiselle laitokselle kommunikoinnista 
opiskelijoiden suuntaan
Opiskelijoilta on tullut palautetta, että henkilökunnan taholta on saatu asiattomia vastauksia sähköpostikirjeenvaihdossa. Kopo-vastaava käy keskustelua aiheesta laitoksen johtajan kanssa. Asiaan palataan tarkemmin vielä Lukuvuosipalautteessa ja mikäli säännönmukaisia väärinkäytöksiä ilmenee, kevään myötä henkilökunnan kanssa käydään aiheesta syvempää keskustelua.

10. Vuosijuhlakorvaukset
Hallitus päätti korvata vuosijuhlien kulut (puolet illalliskortista ja lahja) Iltakoulun edustajina VOO:n ja Boomin vuosijuhliin osallistuneille. 

11. Työelämävideo
Sopimus videon käytöstä on saatu tehtyä ja video pyritään asettamaan esille mahdollisimman nopeasti. Työelämävastaava selvittää Iltakoulun työelämäsivujen toiminnan tällä hetkellä. Mikäli vanhojen työelämäsivujen käytössä ilmenee ongelmia, voidaan perustaa uudet sivut, joilla työelämäasioita jatkossa esitellään.

12. META
Viimevuotinen puheenjohtaja Gritten Naams ehdotti, että jokainen hallituksen jäsen tekisi vuosikertomuksen tapaan muistiinpanoja vuoden kulumisesta omalla sektorillaan. Tällainen toiminta helpottaisi vuosikertomuksen sekä perehdyttämismateriaalin laatimista vuoden lopussa.

Liikuntavastaavan on noudettava kuitti Iltakoulun sählyjoukkueen osallistumismaksusta Yösähly-turnaukseen, jotta maksu voidaan merkitä Iltakoulun kirjanpitoon

Anti-lehden suunnittelukokous järjestetään keskiviikkona 23.2 klo 16 AJ-tilassa.

13. Seuraavasta kokouksesta sopiminen
	Seuraava kokous järjestetään tiistaina 8.3. klo 16.00

14. Kokouksen päättäminen
	Puheenjohtaja päätti kokouksen kello 17.35

Aki Luoto						Eetu Kreivi
Puheenjohtaja						Sihteeri

Nelli Manninen					Petter Nissinen
Pöytäkirjantarkastaja					Pöytäkirjantarkastaja